กฎกระทรวง ฉบับที่ 41 (พ.ศ. 2532) ออกตามความในพระราชบัญญัติธนาคารออมสิน พ.ศ. 2489 ว่าด้วยการออกสลากออมสินกุศลกฎกระทรวง ฉบับที่ ๔๑ (พ.ศ. ๒๕๓๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการออกสลากออมสินกุศลอาศัยอำนาจตามความในมาตรา ๖ และมาตรา ๗ แห่งพระราชบัญญัติธนาคารออมสิน พ.ศ. ๒๔๘๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "สลากออมสินกุศล" หมายความว่า หนังสือตราสารชนิดผู้ถือมีกรรมสิทธิ์ซึ่งธนาคารออมสินออกให้แก่ผู้ถือตราสาร โดยมีข้อสัญญาว่า ถ้าหนังสือตราสารนั้นถูกรางวัล ธนาคารออมสินจะจ่ายเงินรางวัลให้แก่ผู้ถือตราสารเป็นจำนวนเงินที่กำหนดไว้ และเมื่อหนังสือตราสารนั้นมีอายุครบกำหนดมาตรา 1 ธนาคารออมสินจะจ่ายคืนเงินตามราคาสลากให้แก่ผู้ถือตราสาร "ราคาสลาก" หมายความว่า จำนวนเงินที่กำหนดไว้ตามราคาสลากออมสินกุศลที่ธนาคารออมสินออกให้มาตรา 2 ข้อ ๒ สลากออมสินกุศลจะออกจำหน่ายเป็นงวด ๆ สลากออมสินกุศลในงวดใดจะมีลักษณะ ราคา จำนวน เลขหมาย อายุ เงินรางวัล การจ่ายเงิน สถานที่จ่ายเงิน และเงื่อนไขอื่นใด ให้เป็นไปตามระเบียบที่ธนาคารออมสินจะประกาศให้ทราบล่วงหน้ามาตรา 3 ข้อ ๓ ให้ธนาคารออมสินมีอำนาจดำเนินการและสั่งการในเรื่องการจัดทำสลากออมสินกุศล การออกจำหน่าย และการจ่ายเงินมาตรา 4 ข้อ ๔ บุคคลใดประสงค์จะซื้อสลากออมสินกุศล ให้ขอซื้อได้ ณ สำนักงานแห่งใหญ่ของธนาคารออมสิน สาขา หรือผู้จำหน่ายแห่งใดแห่งหนึ่งก็ได้ โดยธนาคารออมสินจะมอบสลากออมสินกุศลให้ยึดถือไว้เป็นหลักฐาน สลากออมสินกุศลสามารถโอนกันได้ด้วยการส่งมอบมาตรา 5 ข้อ ๕ ธนาคารออมสินจะคำนวณดอกเบี้ยในยอดเงินที่ได้จากการจำหน่ายสลากออมสินกุศลในอัตราเฉลี่ยไม่เกินร้อยละหกต่อปี เพื่อจ่ายเป็นเงินรางวัลในครั้งหนึ่ง ๆ ให้ธนาคารออมสินประกาศกำหนดลำดับรางวัล จำนวนรางวัลและจำนวนเงินรางวัลในแต่ละลำดับ ให้ทราบล่วงหน้าทุกครั้ง ให้ธนาคารออมสินออกรางวัลทุกเดือนมาตรา 5 เว้นแต่สองเดือนแรกนับแต่วันเริ่มต้นของอายุสลาก จะไม่ออกรางวัลก็ได้ ส่วนวันที่ออกรางวัลจะมีขึ้นเมื่อใดไม่จำต้องประกาศให้ทราบล่วงหน้ามาตรา 6 ข้อ ๖ การออกรางวัลในแต่ละครั้ง ให้กระทำโดยเปิดเผยโดยมีบุคคลภายนอกร่วมเป็นสักขีพยานด้วย ทั้งนี้ ตามระเบียบที่ธนาคารออมสินกำหนดมาตรา 7 ข้อ ๗ สลากออมสินกุศลฉบับหนึ่ง ๆ อาจถูกรางวัลที่ออกในครั้งหนึ่งได้มากกว่าหนึ่งรางวัล สลากออมสินกุศลฉบับใดที่เคยถูกรางวัลแล้ว สลากออมสินกุศลฉบับนั้นยังอาจถูกรางวัลในการออกรางวัลครั้งต่อ ๆ ไปได้ตลอดอายุของสลากออมสินกุศลฉบับนั้นมาตรา 8 ข้อ ๘ ผู้ถือสลากออมสินกุศลที่ถูกรางวัล มีสิทธิขอรับเงินรางวัลได้ภายในกำหนดหนึ่งปีนับแต่วันที่ออกรางวัล สำหรับผู้ถือที่ไม่มาขอรับเงินรางวัลภายในกำหนดระยะเวลาในวรรคหนึ่ง ให้ถือว่าผู้ถือทอดทิ้ง และให้ธนาคารออมสินแยกเงินนั้นลงบัญชีไว้ต่างหาก แต่ถ้ามีการร้องขอ ธนาคารออมสินจะสั่งเป็นอย่างอื่นก็ได้มาตรา 9 ข้อ ๙ ผู้ถือสลากออมสินกุศลที่ครบอายุ มีสิทธิถอนเงินตามราคาสลากคืนได้ภายในกำหนดหนึ่งปีนับแต่วันที่ครบอายุ สำหรับผู้ถือที่ไม่มาขอรับเงินตามราคาสลากคืนภายในกำหนดระยะเวลาในวรรคหนึ่ง ให้ถือว่าผู้ถือทอดทิ้ง และให้ธนาคารออมสินแยกเงินนั้นลงบัญชีไว้ต่างหาก แต่ถ้ามีการร้องขอมาตรา 9 ธนาคารออมสินจะสั่งเป็นอย่างอื่นก็ได้ให้ไว้ ณ วันที่ ๒๙ ธันวาคม พ.ศ. ๒๕๓๒ ประมวล สภาวสุ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ เพื่อเป็นการส่งเสริมและสนับสนุนให้ประชาชนออมเงินในรูปของตราสารที่อาจได้รับผลตอบแทนในลักษณะเป็นเงินที่ได้รับจากการถูกเลขรางวัล โดยธนาคารออมสินสามารถนำเงินออมนี้ออกให้สถาบันการเงินของรัฐ รัฐวิสาหกิจ หรือหน่วยงานของรัฐกู้ยืมเพื่อนำไปใช้ในโครงการต่าง ๆ เพื่อพัฒนาชีวิตคนยากจน สมควรกำหนดให้ธนาคารออมสินสามารถออกสลากออมสินกุศลได้ จึงจำเป็นต้องออกกฎกระทรวงนี้